Chavez sterk aan ná suksesvolle operasie | Nuus24
Caracas – Hugo Chavez, president van Venezuela, se operasie in Kuba was 'n sukses, en hy is besig om aan te sterk, het sy adjunkpresident gesê.Nicolas Maduro het aangekondig dat Chavez se rehabilitasieproses binnekort sal begin.“Die operasie was suksesvol. In die komende ure sal ons [sy toestand] fyn dophou,” het Maduro in Caracas gesê.Manduro het nie uitgebrei oor watter soort operasie dit was nie, maar die 58-jarige Chavez het oor die naweek bekend gemaak het dat sy kanker teruggekeer het, net twee maande na hy herkies is as president. Hy het Maandag na Havana gevlieg vir mediese behandeling. Kanker is die eerste keer in Junie 2011 by die president gediagnoseer. Hy het tydens sy verkiesingsveldtog volgehou dat hy kankervry is ná drie operasies, chemoterapie en bestraling. – Volg Nuus24 op Twitter